Aktivere rekvirering

Velg Rekvirering → Aktivere rekvirering.

Rekvisisjoner som bestilles elektronisk må aktiveres i Unilab før de kan jobbes videre med på laboratoriene. Alle rekvisisjoner som bestilles elektronisk, også frem i tid, ligger inaktive inntil de aktiveres. I denne dialogen er det ikke mulig å registrere en ny rekvisisjon.
I dialogen kan man hoppe mellom forskjellige felt ved å holde [Alt] tasten nede og trykke tallet eller bokstaven som er oppgitt ved det aktuelle felt.

Søke frem en inaktiv rekvisisjon

Man finner aktuell rekvisisjon ved å skrive inn rekvisisjonsnummer. Alternativt kan man søke etter rekvisisjon ved å trykke [Insert] eller dobbeltklikke i rekvisisjonsnummerfeltet. Samme søk gjelder dersom man skal hente frem en pasient vha. fødselsnummer. Følgende søkebilde åpnes:

Det kan søkes i alle feltene enten for pasient eller rekvirent.

Ved søk på fødselsdato åpnes en liste med pasienter med den aktuelle fødselsdato. Klikk på den rette pasienten, og det vises en liste over rekvisisjonene som har status [inaktiv].

Velg rekvisisjonsnummer ved å klikke på det.

Alternativt kan en velge flere prøver ved å hake av for de rekvisisjonene en ønsker å aktivere samtidig. Velges ved Enter

I rullegardinmenyen oppe til venstre står det «fortsett m/rekv.nr.», noe som gjør at dette tas med til aktiveringsdialogen.

Man kan hake av for [Lagre alle søkekriterier]. Da vil søkedialogen huske siste fødselsnummer slik at man slipper å skrive det på nytt for hvert søk. For å nullstille søkekriteriene trykker man .

Dersom det ikke er inaktive rekvisisjoner på fødselsnummeret, vil følgende melding vises: Ingen aktuelle rekvisisjoner på dette fødselsnummer!
Hak av for [incl. active orders], da får man opp liste over alle rekvisisjoner som er registrert på pasienten.

Prøver som bestilles i DIPS ligger som inaktive inntil den manuelt aktiveres.

Noen analyser blir besvart automatisk i det øyeblikket rekvisisjonen sendes fra DIPS til

Unilab, disse blir da signet inn til det laboratoriet analysene tilhører, men rekvisisjonen er inaktiv inntil den manuelt aktiveres.

Feltbeskrivelse

Dialogen har de fleste felt som dialogen Manuell rekvirering. For videre beskrivelse av felt, se feltbeskrivelse i Unilab - Manuell rekvirering. Felt som er forskjellig når rekvisisjonen er elektronisk bestilt er beskrevet her:

Antall:

Viser antall prøver som er hentet inn fra listen for å bli aktivert.

Sign-in:

Avhaket boks betyr at analysene blir signet inn når man lagrer. Dersom man bare ønsker å endre prøvetakingstidspunkt eller legge inn en kommentar bør man fjerne avhaking før man lagrer for å unngå sign-in av analyser.

Prøvetaker:

Her skrives brukernavn til den som har tatt prøven. Ved å trykke [Tab] oppdateres feltet med navn. Navnet (koden) vil bli beholdt i feltet til du logger ut eller endrer prøvetaker.

Det også mulig å registrere en ekstra prøvetaker. Klikk på «Mer info» for å få frem feltet og igjen for å skjule feltet.

Kliniske opplysninger:

Dersom rekvirenten har lagt inn kliniske opplysninger, vil disse vises i dette feltet.

I dette feltet vil også informasjon om Smitterisiko legges inn, dersom det er krysset av for dette i den elektroniske bestillingen (DIPS eller Interactor PHT).

Intern lab kommentar:

I dette feltet vil informasjon rekvirenten oppgir på den elektroniske rekvisisjonen vise. Det kan være en opplysning om selve prøvetakingen eksempelvis «Ta prøven fra høyre arm».

Nedtrekksliste:

Forklaring:

Ctrl-1	Lagre og aktivere

Aktiverer en inaktiv rekvisisjon (om sign-in er haket av så vil prøvene bli signet in samtidig)

Ctrl-2	Avslutte uten å lagre

Avslutter dialogen og ingen endringer vil bli lagret. Rekvisisjonen vil ikke bli aktivert.

Ctrl-3	Aktivere og sekundæretiketter

Rekvisisjonen aktiveres og dersom det er etiketter til fordeling, så skrives disse ut. Det kommer en blank etikett mellom hver prøve ved utskrift av sekundær etiketter.

Ctrl-4	Aktiver og prøvetakningsetiketter

Rekvisisjonen aktiveres og det skrives ut nye prøvetakningsetiketter.

OBS! Sjekk at alle prøvetakingsetikettene ble skrevet ut. Etikettskrivere kan mist formatet, og da hender det at den første etiketten mangler. Om det skulle skje så er det stort sett nok å skrive ut prøvetakingsetikettene på nytt. Om det fortsatt ikke hjelper, kontakt Unilab-administrator for ditt laboratorium.

Inaktivere

Dersom en rekvisisjon er feilaktig aktivert, kan man i denne dialogen sette status tilbake til inaktiv.

Ctrl-5	Lagre – IKKE aktivere

Endringer på rekvisisjonen lagres uten å aktivere eller signe-in prøver. En kan f.eks. flytte prøver til en annen runde eller legge til analyser uten at rekvisisjonen blir aktiv.

Slett rekvisisjon

Gjelder kun prøver som er elektronisk bestilt fra DIPS og som ikke er aktivert! Dersom en ikke mottar prøver eller rekvirent avbestiller prøver kan en her slette (annullere) rekvisisjonen. En får opp en ny dialog der en må oppgi årsak til sletting av rekvisisjon, se Unilab - Rekvisisjonsendring. Det vil gå et elektronisk svar tilbake til DIPS med årsak for hvorfor rekvisisjonen er slettet.

Ctrl-9	Aktiver og rekvisisjonsetiketter

Aktiverer rekvisisjonen og skriver ut etiketter til rekvisisjonen.

Ctrl-0	Skannet rekvisisjon

Åpner nytt vindu med skannet versjon av rekvisisjonen dersom det finnes. Vil stort sett ikke finnes for inaktive rekvisisjoner.

Aktivering av prøver via prøvetakningslister

Rekv.nr feltet.

Skann strekkoden på prøvetakingslisten for å aktivere rekvisisjonene.

Vha. [Enter] kan en flytte seg mellom feltene.

Skriv inn ditt brukernavn i feltet prøvetaker.

Legg inn prøvetakingsanalyse.

Aktiver rekvisisjonen vha. [Ctrl-1].

Det kan være flere rekvisisjoner pr. pasient, derfor skal prøvetakingsanalysen KUN legges på en av rekvisisjonene. Prøvetakingsanalyser som skal benyttes er knyttet til det laboratorium som har tatt prøven.

For utførelse se: Unilab - Registrering av prøvetaking

Aktivering ved mottak av prøver

For å hente frem en rekvisisjon som skal aktiveres kan en lese strekkode på ett av prøverørene eller taste inn rekvisisjonsnummer i Rekv.nr. feltet.

Det kan være flere rekvisisjoner pr. pasient.

Rekv.nr feltet.

Skann strekkoden for å aktivere rekvisisjonene.

Vha. [Enter] kan en flytte seg mellom feltene. Skriv inn POST i feltet prøvetaker om personale på post har tatt prøven.

Aktiver rekvisisjonen vha. [Ctrl-1]

Hvis man aktiverer en rekvisisjon med prøvetakingstidspunkt frem i tid, får man en advarsel slik at dette ikke skal skje med mindre man godtar meldingen:

Endre en aktiv rekvisisjon til inaktiv

Dersom en aktiverer en rekvisisjoner feilaktig, kan en sette rekvisisjonen til inaktiv.

Dette gjøres vha. valg i nedtrekkslisten i dialogen.

Dette kan gjelde pasienter fra poliklinikk med rekvisisjoner bestilt langt frem i tid. For å unngå at rekvisisjonene blir liggende på mangellister i flere måneder endres rekvisisjonen til inaktiv. Status på om rekvisisjonen er aktiv/inaktiv vises i feltet over rekvisisjonsnummeret.

Dersom man prøver å inaktivere en rekvisisjon som inneholder resultat vil man få et varsel. Man bør ikke inaktivere rekvisisjoner med resultat da disse vil forsvinne fra arbeidslister, mangellister og valideringslister.

Endre prøvetakingstidspunkt når prøven er tatt

Endre prøvedato og/eller klokkeslett, lagre og aktiver vha. CTRL-1.

Utsette prøvetakingstidspunkt

Endre prøvedato og/eller klokkeslett. Legg inn en internkommentar om hvorfor endringene gjøres. Lagre uten å aktivere vha. CTRL-5, det vil lagre endringen uten å aktivere rekvisisjonen eller signe inn prøvene.

Annullere prøvetaking/rekvisisjon

Dersom rekvisisjonen avbestilles, skal den slettes i Unilab. Velg [Slett rekvisisjon] i nedtrekksmenyen, dialogen Unilab - Rekvisisjonsendring åpnes. Velg en grunn for sletting før en sletter vha. CTRL-8.

Endringslogg

Ikke skriv i endringsloggen. Endringer noteres i «Merknad til denne versjonen» i Dokumentvindu.

Versjon	Endring i denne versjonen
5.00	Endret etter ny funksjonalitet i v 4.8. Fjernet: "NB! Dersom en ved en feiltagelse sletter en DIPS rekvisisjon, kan den ikke aktiveres og brukes på nytt." og "NB! Sletting av rekvisisjoner i Unilab som skal til MIA, kan kun utføres av MIA-brukere."

Interne referanser

13.1.13.3-03	Unilab - Registrering av prøvetaking
13.1.15.1.2-01	Unilab - brukerveiledning
13.1.15.1.2.1-01	Unilab - Manuell rekvirering
13.1.15.1.2.1-24	Unilab - Manuell rekvirering (PAT)
13.1.15.1.2.1-25	Unilab - Rekvisisjonsendring

Eksterne referanser